তবে কমিশন সচিবালয়ের অন্য কর্মকর্তারা বলছেন, অংশগ্রহণমূলক নির্বাচনে আইন-শৃঙ্খলা পরিস্থিতির অবনতির শঙ্কা কম থাকায় এ খাতে ব্যয়ও কিছুটা কমে আসে। আর একপক্ষীয় ও বিরোধপূর্ণ নির্বাচনে এ ব্যয় বাড়ে। এই বিবেচনা থেকেই এবার আইন-শৃঙ্খলা রক্ষা খাতে গত নির্বাচনের মতো বাড়তি ব্যয় হবে না বলেই আশা করা হচ্ছে। তবে নির্বাচন যদি অংশগ্রহণমূলক এবং শান্তিপূর্ণ না হয় তাহলে বাজেটে পরিবর্তন আসতে পারে।